Príloha č. 1 

Zmluva a dohody medzi Slovenskou republikou a susednými štátmi

1.	Zmluva medzi Československou socialistickou republikou a Rakúskou republikou o úprave vodohospodárskych otázok na hraničných vodách. 	
Podpísaná 7. decembra 1967 vo Viedni. 	
Platná od 18. marca 1970.	
	Táto zmluva bola v rámci sukcesie medzinárodných zmlúv uznaná, potvrdená výmenou diplomatických nót medzi zmluvnými stranami z 22.12.1993 a 14. januára 1994.
Spoločný orgán: Slovensko-rakúska komisia pre hraničné vody.	
	Nová zmluva medzi Slovenskou republikou a Rakúskou republikou o vodohospodárskej spolupráci na hraničných vodách bola už schválená vládami oboch strán. Predpokladá sa, že zmluva bude uzavretá v roku 2001. 
2.	Dohoda medzi vládou Československej socialistickej republiky a vládou Maďarskej ľudovej republiky o úprave vodohospodárskych otázok na hraničných vodách. 	
Podpísaná 31. mája 1976 v Budapešti. 	
Platná od 28. júna 1978. 	
V rámci sukcesie medzinárodných zmlúv bola uznaná. 	
Spoločný orgán: Slovensko-maďarská komisia pre hraničné vody.	
	V roku 2000  sa začali expertné rokovania o novej Dohode medzi vládou Slovenskej republiky a vládou Maďarskej republiky o vodohospodárskej spolupráci. Predpokladá sa, že dohoda bude uzavretá v roku 2002.
3.	Dohoda medzi vládou Slovenskej republiky a vládou Ukrajiny o vodohospodárskych otázkach na hraničných vodách. 	
Podpísaná 14. júna 1994 v Bratislave. 	
Platná od septembra  1994. 	
Spoločný orgán: Slovensko-ukrajinská komisia pre hraničné vody.
4.	Dohoda medzi vládou Slovenskej republiky a vládou Poľskej republiky o vodnom hospodárstve na hraničných vodách. 	
Podpísaná 14. mája 1997 vo Varšave. 	
Platná od 6. decembra 1999. 	
Spoločný orgán: Slovensko-poľská komisia pre hraničné vody.
5.	Dohoda medzi vládou Slovenskej republiky a vládou Českej republiky o spolupráci na hraničných vodách. 	
Podpísaná 16. decembra 1999 v Židlochoviciach. 	
Platná od 16. decembra 1999. 	
Spoločný orgán: Slovensko-česká komisia pre hraničné vody.
6.	Zmluva medzi Československou socialistickou republikou a Maďarskou ľudovou republikou o výstavbe a prevádzke Sústavy vodných diel Gabčíkovo-Nagymaros. Podpísaná 16. septembra 1977 v Budapešti. 	
Platná od 30. júna 1978. 	
Spoločný orgán: splnomocnenci vlád. 	
Poznámka: Podľa rozsudku Medzinárodného súdneho dvora v Haagu z 25. septembra 1997 je táto zmluva platná a v súčasnosti prebiehajú rokovania o realizácii rozsudku.
7.	Dohoda medzi vládou Československej socialistickej republiky a vládou Maďarskej ľudovej republiky o zriadení riečnej administrácie v úseku Dunaja Rajka-Gonyu. 	
Podpísaná 27. februára 1968 v Prahe. 	
Platná od 27. februára 1968. 	
Spoločný orgán: Rada riečnej administrácie pozostáva zo splnomocnencov vlád pre    hraničné vody.	
V rámci sukcesie medzinárodných zmlúv bola uznaná. 	
Poznámka: Táto dohoda je platná, t.č. sa nevykonáva – je daná do kľudu. 
8.	Dohoda medzi vládou Československej socialistickej republiky a vládou Poľskej ľudovej  republiky o rybárstve v hraničných vodách.	
Podpísaná: 3. októbra 1986 vo Varšave.	
Táto dohoda v rámci sukcesie medzinárodných zmlúv bola uznaná.	
Pripravuje sa nová Dohoda medzi vládou Slovenskej republiky a vládou Poľskej republiky o rybárstve na hraničných vodách. Predpokladá sa uzavretie tejto dohody v roku 2000.